สวัสดดีค่ะ ทานยาคุมเมโลเดียแบบ 21 เม็ด แต่เริ่มแผงถัดไปช้ากว่าปกติไป 1 อาทิตย์ ซึ่งหลังจากมีประจำเดือนและก่อนกินยาแผงใหม่ไม่ได้มีเพศสัมพันธ์ พอเริ่มกินแผงใหม่ไป 13 วัน จึงมีเพศสัมพันธ์ กินจนหมดแผง จนตอนนี้หยุดยาได้ 4 วันแล้วประจำเดือนยังไม่มา ปกติประจำเดือนจะมาวันที่ 3 ที่หยุดยา จะท้องไหมค่ะ
สวัสดีค่ะ หากทานยาคุมกำเนิดครบ 21 เม็ด และเว้นระยะไป 7 วันแล้ว แต่ยังไม่ได้เริ่มทานยาแผงใหม่ ฤทธิ์ในการป้องกันการตั้งครรภ์ก็จะหมดลงไปแล้วค่ะ ดังนั้น หากได้มีเพศสัมพันธ์หลังจากที่เว้นระยะครบ 7 วันไปแล้ว ก็ย่อมมีโอกาสตั้งครรภ์ได้และเมื่อได้เริ่มทานยาแผงใหม่ และทานไปได้ 13 วัน ก่อนที่จะมีเพศสัมพันธ์ ยาคุมก็จะออกฤทธิ์ในการป้องกันการตั้งครรภ์ได้แล้วค่ะ อย่างไรก็ตาม ยาคุมนั้น ไม่สามารถป้องกันการตั้งครรภ์ได้ 100% ดังนั้น หากทานยาครบ 21 เม็ด และเว้นระยะไป 4 วันแล้ว ประจำเดือนยังไม่มา อาจรอให้ครบ 7 วันก่อน หากยังคงไม่มา ก็ควรตรวจหาการตั้งครรภ์ดูค่ะ